આ બાબતે માતર સરપંચ વિપુલભાઈએ જણાવ્યું હતું કે, માતર પંચાયત અને જિલ્લા ડીડીઓ દ્વારા કારણદર્શક ગટરના પ્રશ્ને નોટીસ પણ આપવામાં આવી હતી. જેના અનુસંધાને માતર પંચાયત દ્વારા પણ ડીડીઓને આ બાબતે લખિતમાં જવાબ પણ આપવામાં આવ્યો છે કે ગુજરાત સરકાર અર્બન પ્રોજેક્ટ અંતર્ગત માતર ગામે ભૂગર્ભ ગટરનું કામ ૨૦૧૨-૧૩ હાથ ધરાયું હતું. જે કામ માર્ગ અને મકાન પંચાયત વિભાગને દેખરેખ હેઠળ ઈજારાદાર દ્વારા કરવામાં આવ્યુ હતું. જે કામ માટે ગુજરાત પાણી પુરવઠા અને ગટર વ્યવસ્થા બોર્ડ દ્વારા ટેન્ડર પદ્ધતિથી આપવામાં આવ્યુ હતું. પરંતુ ઈજારાદાર દ્વારા કામ બાકી હોવાના કારણે ગટર ઉભરાવવી, પૂરતા પ્રેશરથી પમ્પીંગ સ્ટેશનમાં પાણી નહીં જવું જેવા પ્રશ્નો ઉભા થયા છે. આ બાબતે જે તે વિભાગ દ્વારા પંચાયત દ્વારા લેખિત અને મૌખિક રજૂઆત કરવા છતાં પણ છેલ્લા ઘણા સમયથી ગટરો ઉભરાય છે અને આ ગટર છેલ્લા ઘણા સમયથી જેટીંગ મશીનથી સાફ નહીં થવાને કારણે ચોકઅપ થઈ ગઈ છે. જેથી કરીને અમારી માંગણી અને આ વખતે અમોએ સામુહિક ઠરાવ પણ કર્યો છે કે, ઈજારાદાર દ્વારા અમોને ભૂગર્ભ ગટર યોજના ચાલુ કરીને આપે અને ચાલુ હાલતમાં આપે તો જ અમે લેવા તૈયાર છે. જેના સંદર્ભમાં ઇજારાદારા દ્વારા અમને લેખિત જવાબ પણ મોકલાવાયો છે. જેથી ભૂગર્ભ ગટર યોજના માતરમાં બંધ હાલતમાં હોઈ માતર પંચાયત તેને લેવા તૈયાર નથી. જેથી કરીને માતર ગામની જનતા હાલમાં હેરાન થઈ રહી છે. કામ કરે કોઈ અને ભોગવે કોઈ તેવી સ્થિતી હાલ માતરમાં સર્જાઇ છે.